
MELAAOI 


“Ενας Ζωγράφος 
στὸ φουαγιὲ τῆς Όπερας 


ΝΤΕΓΚΑ γεννήθηκε στὸ Jlapicı στὶς 19 ᾿Ιουλίου τοῦ 1834. 
"E \ e \ \ \ 7 > A 3 M 4 
ντγκὰρ Aalto Ζερμαὶν vrè | χά, αὐτὸ ἦταν τὸ πραγματικό 
του ὄνομα καὶ τὸ χρησιμοποιοῦσε μέχρι τὰ σαράντα του χρόνια, ἀλλὰ 

γύρω στὰ 1873 ἄρχισε va ὑπογράφη Ντεγκὰ καὶ ὣς τὸ τέλος τῆς 
ζωῆς του δὲν ἄλλαξε. “O πατέρας του, διευθυντὴς Τραπέζης, ἦταν 
πολὺ καλλιεργημένος καὶ ἐνδιαφερόταν ζωηρὰ γιὰ καθετὶ ποὺ àgo- 
ροῦσε τὶς τέχνες, καὶ ἰδιαίτερα τὴ μουσική. [Γεννημένος στὴ Nedá- 

πολη, ἀπὸ 1 0140 πατέρα ποὺ ἐκπατρίσθηκε στὴν ᾿Βπανάσταση, 

ὁ 'Qvyxvot vrè ra γύρισε στὴ Ladiia καὶ παντρεύτηκε μιὰ vea- 

on κρεολὴ ἀπὸ τὴ Νέα ᾿Ορλεάνη, ποὺ καταγόταν ἀπὸ μιὰ γαλ- 
λικὴ οἰκογένεια μεταναστῶν τῆς Βορείου ᾿Αμερικῆς. “O ᾿Εντγκὰρ 
δὲν ἦταν παρὰ δεκατριῶν χρόνων ὅταν ἔχασε τὴ μητέρα του κι 
ἔτσι τὴν καλλιτεχνική tov μόρφωση τὴ χρωστοῦσε ἀποκλειστικὰ 

\ / ¢ 5 \ \ A e ~ \ \ / 
στὸν πατέρα του. Ὁ ᾿Ωγκὺστ vrè xa ὁδηγοῦσε συχνὰ τὸ γιό του 
στὰ Μουσεῖα' ὅταν ὁ ᾿Εντγκὰρ ἔγινε δεκαοκτὼ χρόνων, τοῦ ἐπέ- 
τρεψε νὰ ἐγκαταλείψη τὰ Νομικὰ καὶ νὰ ἐγκαταστήση ἕνα στού- 
ντιο στὸ διαμέρισμά τους. 

δτὰ δεκαεννιά του χρόνια ὁ Ντεγκὰ κάνει πολὺ καλοδουλεµένα 
ἀντίγραφα ἀπὸ σχέδια καὶ πίνακες ποὺ μελετᾶ στὸ Ἰοῦβρο, ἰδιαί- 
tega στὸ Tunua Χαρακτικῶν. Ata «τετράδιά» του τῆς ἐποχῆς 
ἐκείνης, πλάι στὶς γεμάτες εὐαισθησία αὐτοπροσωπογραφίες, 
ὑπάρχουν πολλὲς σελίδες ἐμπνευσμένες ἀπὸ τὸν “Evyxo καὶ τοὺς 
μεγάλους ζωγράφους τῆς ᾿Αναγεννήσεως. Στὰ εἴκοσί του χρόνια, 
ὕστερα ἀπὸ τὶς γυμνασιακές του σπουδὲς καὶ μιὰ σύντομη µαθη- 
tela στὸ ἐργαστήρι τοῦ ζωγράφου ἨΜπαρριάς, ὁ Ντεγκὰ ἐγγράφε- 
ται στὰ μαθήματα τοῦ Aovi vrè Ἰαμότ, πιστοῦ μαθητή τοῦ "Ενγκρ' 

ἀλλὰ πρὶν τελειώση ἡ χρονιά, ἀποφασίξει va unn στὴ 之 yo47 Ka- 
λῶν Τεχνῶν. 

To 1854 ὁ νεαρὸς Ντεγκὰ ταξιδεύει γιὰ πρώτη φορὰ στὴν ° Iva- 
Λία. Ilnyaiveı στὴ Νεάπολη γιὰ νὰ δῆ τὸν παπού του ἀπὸ τὸν 
πατέρα του, ποὺ κατοικεῖ ἀκόμα ἐκεῖ. Ξαναγυρίξει στὴν ’Ira- 
hia μιὰ δεύτερη φορὰ τὸ 1856 καὶ σταματᾶ στὴ Φλωρεντία, στὸ 
θεῖο του [Μπελλέλι (ἡ θεία vov, ἡ βαρόνη [Μπελλέλι, τὸ γένος 
Awo vrè Pra, ἦταν ἀδελφὴ τοῦ πατέρα τοῦ ᾿Βγτγκάρ). ᾿Αλλὰ τὸ 
πιὸ γόνιμο ταξίδι γιὰ τὴ διαμόρφωση τοῦ καλλιτέχνη ἔγινε στὰ 
1858: τότε ἔμεινε ὄχι μονάχα στὴ Ρώμη, ἀλλὰ καὶ στὸ Βιτέρμπο 
καὶ στὸ ᾿Ορβιέτο (ὅπου ἔκανε διάφορα σχεδιάσµατα ἀπὸ τὶς Tot- 
χογραφίες τοῦ Λουκᾶ δινιορέλλι), στὴν ΙΠερούτξια καὶ στὴν 
᾿Ασσίζη. Tù χρονιὰ ἐκείνη ἀρχίζει στὴ Φλωρεντία τὸ μεγάλο «oi- 
κογενειακὸ πορτραῖτο», γιὰ τὸ ὁποῖο εἶχε ἑτοιμάσει κιόλας πολλὰ 
προσχέδια γιὰ μελέτη. 

"Ano τὸ 1860 ὣς τὸ 1865 ζωγραφίζει κυρίως ἱστορικὰ θέματα. 
“H σειρὰ τελειώνει μὲ τὸ ἔργο οἱ Συμφορὲς τῆς Ὀρλεάνης, ποὺ 

τὸ ἐκθέτει στὸ δαλὸν ἀκριβῶς τὸ 1865. Στὸ μεταξὺ εἶχε συνδεθῆ 
μὲ τὸν Mave καὶ αὐτὸς τὸν εἶχε παρουσιάσει στοὺς ἐμπρεσιονι- 

στὲς τοῦ καφενείου I] χερμπουά, κοντὰ στὴν πλατεία Μλισύ. “O 
Ντεγκὰ εἶχε τὴν εὐκαιρία νὰ γνωρίση ἐκεῖ, ἐκτὸς ἀπὸ διάσηµους 
συγγραφεῖς ὅπως τὸν Ζολὰ καὶ τὸν Ντυραντύ, καὶ ζωγράφους 
ὅπως τὸν Σεζάν, τὸν Pevovdo, τὸν δισλέ, τὸν Move καὶ τὸν 
/Πισσαρρό. Οἱ συζητήσεις ποὺ γίνονταν ἐκεῖ ἦταν πολὺ ζωηρές, 
ἰδίως τὴν Πέμπτη, ἡμέρα συγκέντρωσης τῆς ὁμάδας. 

Μὲ τὸν πόλεμο τοῦ 1870 καὶ τὴν πρωσσικὴ ἐπέλαση στὸ la- 

ρίσι ὁ Ντεγκά, ὅπως κι ἄλλοι συνάδελφοί του, ἐπιστρατεύτηκε 

σὰν πυροβολητὴς σ᾽ ἕνα ὀχυρὸ τοῦ Παρισιοῦ ὣς τὸ 1871. δτὴν 
ἀνακωχὴ ἐγκατέλειψε τὴν πρωτεύουσα καὶ ἐγκαταστάθηκε στὴν 
ἐξοχή, στοὺς φίλους του Βαλπενσόν, ἐνῶ ὁ Kovouné, ποὺ εἶχε ἐκλε- 
γῆ Ι[ρόεδρος τῆς ᾿Επιτροπῆς γιὰ τὴ Διάσωση τῶν ᾿Γθνικῶν 
Μνημείων, ἀναστάτωνε τὴν πρωτεύουσα μὲ τὰ διατάγματά του. 

Τὸ 1872 ὁ Ντεγκὰ ἀρχίζει νὰ συχνάζη στὰ παρασκήνια τῆς 
"Oneoas’ τὸν συνέστησε ἕνας μουσικὸς τῆς ὀρχήστρας, ὁ Ντεξιρὲ 
Ντεώ, ποὺ ὁ Ντεγκὰ τὸν ζωγράφισε πολλὲς φορὲς στοὺς πίνακές 
του τοὺς ἐμπνευσμένους ἀπὸ τὸ θέατρο. “H Σχολὴ Μπαλέτου, ποὺ 
7 αἴθουσά της ἔπαθε ξημιὲς στὴ διάρκεια τοῦ πολέμου, βρισκόταν 
ἀκόμα τότε στὴν 600 ΙΠελετιέ. "O πρῶτος του πίνακας μ᾽ αὐτὸ 
τὸ θέμα ἦταν τὸ Φουαγιὲ τοῦ Χοροῦ. ᾿Απὸ τὸν Οκτώβριο τοῦ 
1872 de τὸν ' Απρίλιο τοῦ 1873 ὁ Ντεγκὰ μένει στὴ Νέα ᾿Ορλεά- 
vn, στὸ θεῖο του Mdooov. ᾿Βπιστρέφοντας στὸ Jlapicı ξαναρχί- 
ζει τὶς συνηθισμένες του συγκεντρώσεις μὲ τοὺς φίλους του καὶ 
συμμετέχει στὴν πρώτη ἔκθεση τῶν ἐμπρεσιονιστῶν ποὺ ἔγινε 
τὸ 1874. Τὴν ἴδια χρονιὰ ὁ ᾿Βντμὸν vrè | κονκοὺρ τὸν ἐπισκέπτε- 
ται στὸ ἐργαστήρι του, στὴν 000 Βικτὸρ Μασσέ, καὶ γράφει στὸ 
ἡμερολόγιό του μιὰ σελίδα γεμάτη ζωηρὲς ἐντυπώσεις ἀπὸ αὐτὴ 
τὴ συνάντηση. Στὰ 1881 ὁ Ντεγκὰ πλάθει τὴν πρώτη του μορφὴ 
σὲ κερί, τὴ Μικρὴ Χορεύτρια δεκατεσσάρων χρόνων, καὶ τὴν ντύ- 
νει μὲ ἀληθινὴ φουστίτσα ἀπὸ τούλι, μὲ μποῦστο καὶ παπούτσια 
ἀπὸ σατέν. Αὐτὴ ἦταν ἡ ἀρχὴ μιᾶς σειρᾶς ἀπὸ γλυπτὰ ποὺ θὰ 
δημιουργοῦσε ὁ Ντεγκά, κυρίως τὰ τελευταῖα χρόνια τῆς ζωῆς 
του: χορεύτριες τὴν ὥρα τῆς ἄσκησης ἢ ἁπλῶς γυμνά. 


Σὲ κάθε ἔργο 
ἀναΖζητάει πιὰ γραμμῇ 
ἀνθρώπινη,Ζωντανή,Ζεστὴ 


ΧΟΝΤΑΣ πατέρα ἕνα πλούσιο τραπεζίτη γεννημένο στὴ 

Νεάπολη ἀπὸ ἕναν ἐξόριστο Γάλλο καὶ μιὰ Ἰταλίδα, καὶ 
μητέρα μιὰ κρεολὴ ἀπὸ τὴ Νέα ᾿Ορλεάνη, ó ᾿Εντγκὰρ Ἱλαὶρ 
Ζερμαὶν ντὲ Γκὰ γεννήθηκε μὲ τὴν ἀριστοκρατικὴ σφραγίδα 
τοῦ κοσµοπολίτη, ὅπως δείχνουν καὶ τὰ πολλὰ βαφτιστικά του 
ὀνόματα. Πραγματικὰ αὐτὸς ó καλλιεργημένος εὐγενὴς κρατάει 
ἀπὸ γενιά, κι ἂς ἔχει λιγότερους τίτλους ἀπὸ τὸν Τουλοὺζ - Ao- 
τρέκ. Καθόλου μποέμ, ἀλλὰ καυστικὸς καὶ ἐκλεπτυσμένος, φέρ- 
νεται πολλὲς φορὲς περιφρονητικὰ στοὺς ἄλλους καὶ συνηθί- 
ζει τοὺς ἐπιγραμματικοὺς χαρακτηρισμούς. Μ᾽ ἄλλα λόγια et- 
ναι ὁ πιὸ ἀπρόσμενος ἀπὸ τοὺς ζωγράφους τῆς ἐποχῆς τοῦ 
᾿Εμπρεσιονισμοῦ. 


(D IAOZ τοῦ Μανέ, χωρὶς và φαίνωνται ἀμέσως τὰ κοινά τους 
σημεῖα, μὲ μυαλὸ ἀνοιχτὸ ἀλλὰ καθόλου ἀνήσυχο, μὲ ζωη- 
ρὴ εὐφυΐα ἀλλὰ δίχως τόλμη, θέλει νὰ μαθαίνη: συγχρόνως ἔχει 
ἕνα πολὺ προσωπικὸ τρόπο νὰ στέκεται στὸ περιθώριο. Ἴσως 
αὐτὲς οἱ ἀντιθέσεις νὰ ἐξηγοῦν γιατί ἐναλλάσσονται στὴν 
πρώτη του περίοδο ἡ προσήλωση στὸν “EvyKp μὲ τὴ μελέτη 
τῶν παλιῶν ζωγράφων, οἱ ἐπισκέψεις του στὸ Λοῦβρο ἢ στὴν 
Πινακοθήκη Οὐφφίτσι — τὸ σημειωματάριο στὸ χέρι — μὲ τὰ 
πορτραῖτα τῶν πλούσιων συγγενῶν του, οἱ ἀκαδημαϊκοὶ totopt- 
Koi πίνακες ποὺ ἔχουν θέμα ἠρωικὸ μὲ τὶς πιὸ δροσερὲς ὄψεις 
τῆς σύγχρονης ζωῆς. 

Ὅλοι του ὅμως οἱ πειραμµατισμοί, ἀπὸ τὴν πρώτη ἐποχὴ κιό- 
λας, εἴτε ἀπὸ παλιότερους δασκάλους ἐμπνέεται εἴτε ἀπὸ τὸν 


"Azo τὸν καιρὸ τῆς στρατιωτικῆς του θητείας κιόλας ὁ Ντεγκὰ 
εἶχε παραπονεθῆ γιὰ ἐνοχλήσεις στὴν ὅρασή του. Αὐτὸς ἴσως ἦταν 
ὁ λόγος ποὺ τὸν ἀνάγκασε va περιορισθῆ στὸ παστέλ, στὴ χαρα- 
κτικὴ καὶ στὴν πλαστική. llag ὅλες αὐτὲς τὶς ἐνοχλήσεις, ποὺ ὅλο 
καὶ χειροτερεύουν, προσανατολίζεται πρὸς τοὺς πιὸ πολυσύνθετους 
πειραματισμούς. ATO διάστηµα τῶν τελευταίων χρόνων ἐναλλάσ- 
σει ἢ καὶ συνδυάζει τὶς πιὸ διαφορετικὲς τεχνικές: μονοτυπία, 
ζωγραφικὴ μὲ βάση τὸ νέφτι, τὸ κερὶ ἢ τὴν κόλα (τέμπερα). 


To 1886 πηγαίνει ἀκόμα μιὰ φορὰ στὴ Νεάπολη, μετὰ ἀπὸ 
ἄλλα σύντομα ταξίδια, στὴν Ισπανία (ὅπου θὰ ξαναπάη μιὰ φορὰ 
ἀκόμα μὲ τὸν MnoAtivı τὸ 1889), στὴ Χάβρη καὶ στὴ Διέππη. 
Τὴν ἴδια χρονιά, στὴν ὄγδοη καὶ τελευταία ἔκθεση τῶν ἐμπρεσιο- 
νιστῶν, ἐκθέτει Σειρὰ ἀπὸ γυμνὲς γυναῖκες ποὺ λούζονται, πλέ- 
νονται, στεγνώνουν, σκουπίζονται, χτενίζονται ἢ τὶς χτενίζουν. 
Τὴν ἑπομένη χρονιά, ὅταν πηγαίνη νὰ δῆ τὰ ἔργα τοῦ "Evyxo στὸ 
Movrwunav, εἶναι σχεδὸν τυφλός. Ι[ροσπαθεῖ ὡστόσο νὰ κάνη 
συλλογὴ ἀπὸ ἔργα τοῦ "Ενγκρ, ὅπως καὶ ἀπὸ μερικὰ τοῦ Nre- 
λακρουὰ καὶ τοῦ Kovouné. Ta μεταφέρει στὸ τελευταῖο του xa- 
ταφύγιο στὸ Σαἱἰν- Βαλερὺ-σὺρ-.δ,όμ. ᾿κεῖ θὰ περάση τὶς τελευ- 
ταῖες μέρες τῆς ζωῆς του, σὲ τέτοια μοναξιὰ ὥστε δὲν ξέρουμε 
σχεδὸν τίποτα γιὰ τὰ τελευταῖα του χρόνια. “O θάνατός του, στὶς 
27 Λεκεμβρίου 1917, περνᾶ ἀπαρατήρητος: ἡ Εὐρώπη, ἄναστατω- 
μένη ἀπὸ τὴ μεγάλη τραγωδία, εἶναι ἄπορροφημένη ἀπὸ ἀγωνιώ- 
δη προβλήματα ποὺ παραμερίζουν τὴν τέχνη σὲ δεύτερο πλάνο. 


G. CARANDENTE 


"Evykp ἢ τὸν Ντελακρουά, ἔχουν πάντα μιὰ νότα προσωπικὴ ποὺ 
τὴν ἀναγνωρίζομε στὸν τρόπο ποὺ στήνει μιὰ σύνθεση, στὸ πλά- 
oigo ἢ στὴ σχέση τῶν τόνων. Ἢ καταγωγή του τὸν εἶχε ὠθήσει 
πρὸς τοὺς πιὸ παραδοσιακοὺς παρισινοὺς καλλιτέχνες, τῆς σχο- 
λῆς τοῦ Ἔνγκρ. Μόλις ἔπεισε τὸν πατέρα του νὰ τοῦ ἐπιτρέψη νὰ 
ἐγκαταλείψη τὸ ἐμπόριο καὶ τὰ νομικὰ καὶ νὰ ἀφοσιωθῆ σὲ μιὰ 

καλλιτεχνικὴ καριέρα, ἄρχισε νὰ συχνάζη στὸ ἐργαστήρι τοῦ 
Aout ντὲ Λαμότ, τοῦ πιὸ πιστοῦ μαθητῆ τοῦ Ἔνγκρ. Στὸ διά- 
στηµα αὐτῆς τῆς μαθητείας συνειδητοποιεῖ ὅτι ὁ Μαντένια καὶ 
6 Λεονάρντο vta Βίντσι, 6 Ντύρερ καὶ 6 Ρέμπραντ, ὃ Χόλμπαϊν 
καὶ ô Ποντόρμο, ποὺ θαύμαζε στὸ Λοῦβρο, εἶναι ot πιὸ κατάλ- 
ληλοι νὰ ἱκανοποιήσουν τὴν ἀγάπη του γιὰ τὴ φόρμα καὶ νὰ 
τοῦ χρησιμεύσουν σὰν ὑπόδειγμα. 

Παράλληλα μὲ τὸ δρόμο ποὺ εἶχε χαράξει 6 "Evykp, στὸ δεύ- 
τερο ἥμισυ τοῦ 19ου αἰώνα ὑπάρχουν πολλὰ καλλιτεχνικὰ ρεύ- 
ματα στὸ Παρίσι: 6 ρομαντισμὸς τοῦ Ντελακρουά, ó ρεαλισμὸς 
τοῦ Κουρμπέ, ὃ λυρισμὸς τοῦ Κορὸ καὶ τῶν ζωγράφων τῆς Σχο- 
λῆς τῆς Μπαρμπιζόν, ποὺ εἶναι φανατικοὶ ὀπαδοὶ τῆς ζωγραφι- 
κῆς στὸ ὕπαιθρο. ᾿Ανάμεσα σ᾽ αὐτὲς τὶς τάσεις ὁ Ντεγκὰ δια- 
λέγει χωρὶς δισταγμό. Τὰ ταξίδια ποὺ κάνει στὴν Ἰταλία γιὰ νὰ 
δῆ τοὺς Ναπολιτάνους καὶ Φλωρεντινοὺς συγγενεῖς του συμπλη- 
ρώνουν τὴν EKAOY του. Εἶναι ὁ πρῶτος καὶ ὃ μόνος ἀπὸ τοὺς 
προδρόμους τῆς μοντέρνας τέχνης ποὺ διαποτίζεται ἀπὸ τὴ 
ζωγραφικὴ τῆς ᾿Ασσίζης καὶ τοῦ ᾿ὈΟρβιέτο, ἀπὸ τὰ ἔργα τῶν Ἴτα- 
λῶν ζωγράφων τοῦ 15ου αἰώνα, ἰδιαίτερα ἐκείνων ποὺ ὕψωσαν 
τὴ γραμμὴ σὲ κυρίαρχο παραστατικὸ στοιχεῖο --- Μποττιτσέλλι, 
Πολλαγιουόλο, Μαντένια --- καὶ ποὺ ἐπηρεάζεται τελικὰ περισ- 
σότερο ἀπὸ τὴ ρώμη τῆς ᾿Αναγέννησης παρὰ ἀπὸ τὴν κομψότη- 
τα τῶν μανιεριστῶν καὶ ἀργότερα ἀπὸ τὴ φωτεινὴ πολυχρωώμία 
τῶν Βενετῶν ζωγράφων. 

Γι αὐτὸ ἔχει σημασία, ὅπως σημείωσε ó κριτικὸς Ντανιὲλ 
Καττόν, ὅτι τὰ [Γραφικὰ Ταξίδια τοῦ νεαροῦ Ντεγκὰ στὴν Ἴτα- 
λία περιορίστηκαν στὴ μιὰ πλευρὰ τῆς χερσονήσου. 


3 ΧΕΔΙΑΖΕ πάνω σὲ μιὰ πλάκα χαλκοῦ στὸ Λοῦβρο τὴν `r- 
| φάντα τοῦ Βελάσκεθ, ὅταν ἔκανε τὴ γνωριμία τοῦ Μανέ. Οἱ 
δυὸ καλλιτέχνες εἶχαν πολλὰ κοινὰ σημεῖα στὸ χαρακτήρα 
τους, στὴ φύση τους, στὴν πνευματική τους διάθεση, ἀκόμα καὶ 
στὸ περιβάλλον τοῦς. Μιὰ ἁμοιβαία κατανόηση, ὅπως ἦταν 
ἑπόμενο, δὲν ἄργησε νὰ ἀναπτυχθῆ μεταξύ τους. Καὶ ὁ καθένας 
ἔδειχνε ἀπόλυτο σεβασμὸ στὰ δημιουργήματα τοῦ ἄλλου. Ὁ 
Μανὲ δὲν ἐνέκρινε τὴν τάση τοῦ Ντεγκὰ γιὰ ὑπερβολικὴ λεπτο- 
μέρεια στὶς ἱστορικές Tov συνθέσεις, οὔτε τὴν αὐστηρὴ κλασικὴ 
δομή τους: ὡστόσο ἕνας ἐλεύθερος τρόπος δουλειᾶς τὶς κατέτασ- 
σε ἤδη στὰ μοντέρνα ἔργα. ᾿Εκεῖνο ποὺ ἐκτιμοῦσε 6 Μανὲ στὸ 
μεγάλο Οἰκογενειακὸ πορτραῖτο, ποὺ ὃ Ντεγκὰ τὸ εἶχε ζωγρα- 
φίσει στὴ Φλωρεντία δυὸ χρόνια πρὶν ἀπὸ τὴ γνωριμία τους, 
ἦταν ἡ ἀσυνήθιστη στάση τοῦ θείου, τῆς θείας καὶ τῶν ἐξαδέλ- 
φῶν τοῦ καλλιτέχνη καὶ ἡ τολμηρότητα τῆς σύνθεσης, ἡ ἅρμο- 
νία ἀνάμεσα στὴν ἔκφραση τῶν προσώπων, στὶς γραμμὲς ποὺ 
ἔδιναν τὴν κίνηση, καὶ στὴν ἔνταση τῆς ζωῆς τῶν ἀνθρώπων 
ὅπως τοὺς συνέλαβε μέσα στὴν ἀριστοκρατικὴ καὶ περιποιημένη 
οἰκογενειακὴ ἀτμόσφαιρα τοῦ σπιτιοῦ τους. 

Ὃ Μανὲ ἀποδοκίμαζε τελείως τὶς ἱστορικὲς σκηνές, γιατὶ δὲν 
ἀνεχόταν τὴ ρουτίνα τῆς Σχολῆς ποὺ ἐπέμενε ἀποκλειστικὰ 
σ᾽ αὐτὰ τὰ θέματα. “Ὡστόσο ἀπὸ τὸ 1860 σ᾽ ἕναν τέτοιο πίνακα, 
τοὺς Neagods Σπαρτιάτες ποὺ γυμνάζονται στὴν πάλη, ὃ Ντεγκὰ 
δὲν ζωγράφιζε κλασικοὺς Ἕλληνες ἐφήβους, ἀλλὰ ἀγόρια τοῦ 
Παρισιοῦ, μάγκες τῆς Μονμάρτρης ἢ τῶν περιχώρων, ἀδύνα- 
τους, κοκαλιάρηδες, ἀχτένιστους, σὲ τέτοιο σημεῖο ποὺ ἡ λεπτο- 
μερειακὴ ἀπόδοση μείωνε τὴν ἔμφαση τοῦ ἱστορικοῦ θέματος. 
Τὸ ἴδιο ἕκανε καὶ μὲ τὶς ἄλλες tov ἱστορικὲς συνθέσεις, ὅπως 
στὴ Leuioaun ποὺ χτίζει μιὰ πόλη Y στὴν πιὸ μεγάλη του σύν- 
θεση, τὴν Κόρη τοῦ ᾿]εφθάε. 

Ζωγραφίζοντας αὐτοὺς τοὺς πίνακες εἶχε σίγουρα στὸ νοῦ 
του τὴ συμβουλὴ ποὺ τοῦ εἶχε δώσει ὁ ἴδιος ὁ Ἔνγκρ: «Τραβᾶτε 
γραμμές, νεαρέ µου, χαράζετε γραμμὲς ἐκ τοῦ φυσικοῦ ἢ ἀπὸ μνή- 
µης καὶ θὰ γίνετε καλὸς καλλιτέχνης». Ἔτσι οἱ πίνακές του 
συνδυάζουν τὴν καθαρότητα τοῦ σχεδίου καὶ τὴν ἀκρίβεια τῆς 
παρατήρησης. Κι ἂν δὲν φέρνουν στὸν καλλιτέχνη τὴ δόξα ποὺ 


1 - Στὸ Λοῦβρο, Μουσεῖο τῶν ᾿Αρχαιοτήτων (λεπτομέρεια): “H Maion 
Κάσσατ, μὲ γυρισμένη τὴν πλάτη, κοιτάξει ἕναν ἐτρουσκικὸ τάφο. Φιλα- 
δέλφεια, συλλογὴ Henry C. Mc. Ilhemy. 


2 - Νέοι Σπαρτιάτες ἀσκοῦνται στὴν πάλη. (Λάδι πάνω σὲ μουσαμά, 
109 x 155 ἑκ.). Λονδίνο, ᾿Εθνικὴ Πινακοθήκη. 


3 - Γυναίκα ποὺ στεγνώνει. (Λάδι πάνω σὲ μουσαμά, 70 x 73 éK., ζωγραφι- 
cuévo γύρω στὰ 1903). Σικάγο, μὲ τὴν ἄδεια τοῦ Ἰνστιτούτου Té- 
χνης. Συλλογὴ M. A. Ryerson. 


4 - "Adoyo. Γλυπτὸ τοῦ Ντεγκά. Παρίσι, Λοῦβρο. (Φωτογραφία Giraudon). 


5 - Μικρὴ χορεύτρια δεκατεσσάρων χρόνων. Γλυπτὸ τοῦ Ντεγκά. Παρίσι, 
Λοῦβρο. (Φωτογραφία Giraudon). 


6 - Οἱ Πλύστρες. (Γύρω στὰ 1879). Πινακοθήκη Howard, F. Sachs Sand- 
ford, Η.Π.Α. (Φωτογραφία Giraudon). 


τοῦ ἔδωσαν ἄλλα μεταγενέστερα ἀριστουργήματα, λιγότερο na- 
ραδοσιακά, σημειώνουν τουλάχιστο τὴν πιὸ ἐνδιαφέρουσα ἐπο- 
xn ἀνάμεσα στὸν "Evykp καὶ τὴν καινούρια ζωγραφικὴ ποὺ ἐκ- 
δηλώθηκε στὸ «Σαλὸν τῶν ᾿Αποκλεισμένων». 

Φαίνεται λοιπὸν κάπως περίεργο τὸ γεγονὸς ὅτι ὃ Ντεγκὰ 
ἐκθέτει γιὰ πρώτη φορὰ στὸ ἐπίσημο Σαλὸν τοῦ 1865, ἐκεῖ ὅπου 
παρουσίασε καὶ 6 Μανὲ τὴν ᾿Ολυμπία tov’ μοιάζει σὰν νὰ ὑπο- 
yap στὶς προτιμήσεις τῆς παραδοσιακῆς κριτικῆς, ποὺ εἶχε 
σκανδαλισθῆ δυὸ χρόνια πρὶν μπροστὰ στὸ Ι/ρόγευμα στὴ 
Χλόη. Ἢ σύνθεση ποὺ παρουσιάζει, οἱ Συμφορὲς τῆς ᾿Ορλεά- 
νης, εἶναι πραγματικὰ δουλεμένη σὲ κλασικὴ τεχνοτροπία. 

Aro τὰ πρῶτα χρόνια τῆς σταδιοδρομίας του ὁ Ντεγκὰ εἶχε 
σημειώσει τὸ πρόγραμμά TOD στὸ ἡμερολόγιό Tov: «᾿Απὸ ἕνα 
ἐκφραστικὸ κεφάλι (σύμφωνα μὲ τὸν ἀκαδημαϊκὸ ὁρισμὸ) νὰ 
γίνη μιὰ σπουδὴ μὲ μοντέρνο αἴσθημα». Γι αὐτὸν ἢ παρατή- 
pnon τῆς φύσης δὲν εἶχε ἰδιαίτερη σημασία, γιατί, ὅπως ἔλεγε, 
«ἐπειδὴ ἡ ζωγραφικὴ εἶναι τέχνη συμβατική, εἶναι καλύτερο và 

προσπαθήση κανεὶς νὰ μάθη νὰ σχεδιάζη μὲ τὸν τρόπο τοῦ Χόλ- 
μπαῖν παρὰ ἀπευθείας μπροστὰ στὸ τοπίο» (A: «Πρέπει νὰ pá- 
θη κανεὶς πρῶτα νὰ ζωγραφίζη ἀκολουθώντας τοὺς μεγάλους 
καλλιτέχνες καὶ ὕστερα νὰ πλησιάση τὴ φύση»). Βάλθηκε 
λοιπὸν νὰ ἀνακαλύψη σὲ κάθε ἔργο «μιὰ γραμμὴ ζωντανή, àv- 
θρώπινη καὶ ζεστή», τὸν καιρὸ ποὺ οἱ περισσότεροι καλλι- 
τέχνες τοῦ Παρισιοῦ ἐγκατέλειπαν τὴν πόλη γιὰ νὰ πᾶνε νὰ 
ζωγραφίσουν στὸ ὕπαιθρο, στὸ ρευστὸ φῶς, τὶς ἐναλλασσόμε- 
νες ὄψεις τῆς φύσης. 


ΑΛΗΘΕΙΑ. εἶναι ὅτι ὃ Ντεγκὰ ἔμεινε πάντα μακριὰ ἀπὸ τὶς 

θεωρίες τοῦ ᾿Εμπρεσιονισμοῦ, καὶ ὄχι µόνο στὰ θαυμάσια 
πορτραῖτα του τῆς πρώτης περιόδου: ἡ ζωγραφική του ὅμως θὰ 
ἐκφράζη συνεχῶς τὸ ἀνανεωτικὸ αὐτὸ κίνημα. Βλέποντας στὸ 
ἡμερολόγιό του τὴ σειρὰ τῶν θεμάτων ἀπὸ τὴν καθημερινὴ ζωὴ 
ποὺ σκόπευε νὰ δουλέψη, θὰ ἔλεγε κανεὶς ὅτι εἶχε στὸ νοῦ του 
νὰ ἐφαρμόση στὴ ζωὴ τῆς πόλης τὴ θεωρία τῶν ἐμπρεσιονι- 
στῶν, προσέχοντας καὶ τὶς πιὸ μικρὲς λεπτομέρειες τῆς συνοι- 
κιακῆς ζωῆς, τοὺς τοίχους τῶν σπιτιῶν, τὶς βιτρίνες τοῦ ψωμᾶ 
καὶ τοῦ ζαχαροπλάστη, τοὺς μουσικοὺς τῶν καμπαρέ, τὸ μαγα- 
ζάκι τῆς καπελοῦς, τὰ καφὲ-κονσὲρ καὶ τοὺς χορευτές, τὰ πεζο- 
δρόμια τῶν μπὰρ ἐπάνω στὶς λεωφόρους τὶς βραδινὲς ὧρες ὅταν, 
ὅπως εἶχε σημειώσει μιὰ μέρα, «οἱ διαφορετικῆς ἔντασης po- 
τεινοὶ γλόμποι ἀντανακλοῦν μέσα στὰ ποτήρια». 

Κι ἂν δὲν πραγματοποιῆ ὅλο αὐτὸ τὸ ρεπερτόριο ἀπὸ τὰ «κομ- 
μάτια τῆς ζωῆς», πλουτίζει τὸ πρόγραμμά του μὲ ἄλλες ἰδέες' 
καταγίνεται νὰ ζωγραφίζη ἄλλα συνηθισμένα ἀντικείμενα μὲ 
τόση ζωντάνια μὲ ὅση καὶ τὰ ἀνθρώπινα πρόσωπα, ὅπως ἔξαφνα 
«ἕνα κορσὲ ποὺ μόλις βγῆκε καὶ ποὺ διατηρεῖ ἀκόμη τὸ σχῆμα 
τοῦ κορμιοῦ». ᾿Ενδιαφέρεται κυρίως γιὰ τὶς χορεύτριες, γιὰ τὸν 
κόσμο τῆς Ὄπερας, τὰ καφὲ-κονσὲρ — τὰ περίφημα καφενεῖα 
μὲ τὴ μουσική ---, τὰ ἄλογα, τὶς κοῦρσες, τοὺς τζόκεῦ καὶ τὴν 
ἀριστοκρατικὴ χλιδή. Ὅλα αὐτὰ τὰ θέµατα συνωθοῦνται συνε- 
χῶς στὸ ἔργο του, ἰδιαίτερα τὸ μπαλέτο, ἕνα σύνολο ἐκλεκτό, 
ἐκλεπτυσμένο, ποὺ τότε βρισκόταν στὸ ἀπόγειο τῆς ρομαν- 
τικῆς δόξας καὶ βρῆκε στὸν Ντεγκὰ τὸν πιὸ ἐμπνευσμένο καὶ 
ποιητικὸ ὑμνητή του. Ἢ διάφανη τούλινη φουστίτσα ποὺ τὴ 
ζωγραφίζει λοξὰ στὴν ἄκρη τῆς ράμπας, o^ ἕνα πολύεδρο ἀπὸ 
φαντασμαγορικὰ φῶτα, νὰ τρέμη ἀκόμα ἀπὸ τὸ τελευταῖο ný- 
ona, δηλαδὴ ἢ στιγμὴ ποὺ περνάει ἀπὸ τὴν κίνηση στὴν ἀκι- 
νησία, ἔγινε ἕνα ἀπὸ τὰ πιὸ πετυχημένα θέματα τῆς τέχνης του. 

Αὐτὸ τὸ θέμα τῶν χορευτριῶν ὁ Ντεγκὰ τὸ ἐγκαινιάζει τὸ 
1872 ζωγραφίζοντας τὸ περίφημο Φουαγιὲ τοῦ Χοροῦ στὴν 
"Οπερα. ᾿Αναπαριστᾶ τὴν ἀρχιτεκτονικὴ τοῦ γύρω διακόσμου 
τόσο λεπτομερειακὰ ὅσο καὶ τὶς διάφορες κινήσεις ποὺ γεννοῦν 
οἱ διαφορετικὲς στάσεις τῶν ἀνθρώπων. Μ᾽ αὐτὸ τὸν τρόπο 
δίνει ὄχι μονάχα μιὰ τυπικὴ ἀναπαράσταση τῆς σύγχρονης 
ζωῆς, ἀλλὰ καὶ μιὰ σύνθεση κινήσεων τοῦ ἀνθρώπινου σώματος 
ὣς τὴν πιὸ ἐλαφριά, τὴν πιὸ ἀέρινη ποὺ μποροῦσε κανεὶς νὰ 
συλλάβη. ᾿Ακόμα καὶ τὸ πορτραῖτο τῆς Ἐστέλ, τῆς τυφλῆς yv- 
ναικαδέλφης του, ποὺ τὸ ζωγράφισε τὴν ἴδια χρονιὰ στὴ Νέα 
ὌὈρλεάνη, μοιάζει τυλιγμένο µέσα στὴν ἀσημόσκονη ποὺ ὁ 
καλλιτέχνης ἔμαθε νὰ ἀγαπᾶ στὰ παρασκήνια τῆς παρισινῆς 
"Όπερας. 

Στὴ Νέα Ὀρλεάνη, ὅπου εἶχε πάει μὲ τὸν ἀδελφό του Ρενέ, 
ἐνδιαφέρθηκε γιὰ πολλὰ ἐξωτικὰ θέματα, ἀλλὰ τὰ σχέδια ποὺ 
ἐμπνεύσθηκε δὲν εἶχαν συνέχεια. «Ἡ τέχνη δὲν πλαταίνει, 
συνοψίζεται», ἔγραφε σ᾽ ἕνα φίλο λίγο μετὰ τὴν ἄφιξή του στὴ 
Λουϊζιάνα. Καὶ πραγματικὰ μόλις ἔφυγε, αὐτὲς οἱ ἰδέες χάθηκαν 
μέσα στὴν καθημερινὴ pon τῶν ἀναζητήσεών του. «᾿Αποθηκεύω 
λοιπὸν προοπτικὲς ποὺ θὰ μοῦ ἀπαιτοῦσαν δέκα ζωὲς γιὰ νὰ 
πραγματοποιηθοῦν», δήλωσε στὸ γυρισμό του. ᾿Αλλὰ f παρα- 
μονή tov στὴ Λουϊζιάνα τοῦ ἄφησε τὴν ἀνάμνηση μιᾶς διεισδυ- 
τικῆς ἀλήθειας στὸν πίνακα ἡ ᾿ Αγορὰ τοῦ μπαμπακιοῦ. “O NTE- 


γκὰ ζωγράφισε ἐκεῖ τὸ ἐσωτερικὸ τοῦ γραφείου τοῦ ᾿Αμερι- 
κανοῦ θείου tov Μάσσον. Γεμάτο πελάτες, ἔχει μιὰ ἐξαιρετικὴ 
ζωντάνια ποὺ τὴ χρωστᾶ ὄχι μόνο στὴ δομὴ τοῦ ἔργου, ἀλλὰ 
καὶ στὸ χαρακτήρα τῶν προσώπων του. Αὐτὸς 6 πίνακας ἐξάλ- 
入 OU ἔκανε τὴν ἐμφάνισή του pati μὲ ἄλλους στὴν Ἔκθεση τῶν 
Ἐμπρεσιονιστῶν τοῦ 1876 στὴν Γκαλερὶ Ντυρὰν - Ρυὲλ. μὲ τὸν 
τίτλο Lloeteaita ζωγραφισμένα μέσα σ᾽ ἕνα γραφεῖο. Ἢ λεπτό- 
τητα τῶν σχέσεων ἀνάμεσα στὶς μορφὲς θὰ μποροῦσε νὰ χαρα- 
κτηρισθῆ σὰ νεοκλασική, ἀλλὰ Tj κλίμακα τῶν χρωμάτων, τὰ 
γκρίζα ποὺ ἐναλλάσσονται μὲ τὰ ἄσπρα, τοῦ μπαμπακιοῦ, τῶν 
ἐφημερίδων, τῶν βιβλίων, τῶν μανικιῶν τοῦ ταμία ποὺ εἶναι ἀπορ- 
ροφημένος στὰ βιβλία μὲ τοὺς λογαριασμούς του, γεννοῦν ἕνα 
ρυθμὸ ἄγνωστο στὴν παραδοσιακἡ ἀπεικόνιση. ᾿Εξάλλου ἡ Qo- 
τεινότητα καὶ Y ἁπλότητα τῆς ἀπόδοσης κάνουν τὸ ἔργο του 
ἕνα ἀπὸ τὰ καλύτερα ντοκουμέντα μιᾶς ἐποχῆς, τὸν καθρέφτη 
μιᾶς ᾿Αμερικῆς ἑνὸς ἀλλοτινοῦ καιροῦ, ποὺ τὴν ξαναζωντανεύει 
σήμερα ὁ κινηματογράφος μ᾽ ἕνα πιὸ ἐφήμερο τρόπο. 


Ο ΤΑΝ ὁ Ντεγκὰ γυρίζη στὴ Γαλλία ἀρχίζει ξανὰ νὰ ζωγρα- 
φίζη θέματα ρεαλιστικὰ (τὴ Δοκιμὴ τὸ 1873, τὸ ᾿Αψέντι τὸ 
1876, τὸ Kagé-Kovaép τῶν ᾿ Αμπασσαντὲρ τὸ 1877, τὸ 0 
τοῦ Ντιέγκο Μαρτέλλι τὸ 1879): ἐπιτρέπει τώρα στὸν ἑαυτό του 
μεγαλύτερη ἐλευθερία στὴ σύνθεση καὶ δίνει στὸ χρῶμα ὅλο καὶ 
μεγαλύτερη ἔνταση καὶ λάμψη. Αὐτὰ τὰ σχεδὸν φωτογραφικὰ 
στιγμιότυπα λογαριάζονται ἀνάμεσα στὰ ἀριστουργήματά του. Ἡ 
σύνθεσή τους εἶναι ὅλο καὶ πιὸ πρωτότυπη καὶ μαρτυροῦν μεγά- 
An ψυχολογικἠ ὀξυδέρκεια. Ὅταν τὸ ' Αψέντι παρουσιάστηκε στὸ 
Λονδίνο τὸ 1896, ὁ πίνακας προκάλεσε ἕνα ἀξιομνημόνευτο σκάν- 
δαλο. Στὴ διαμόρφωσή του μαντεύει κανεὶς τὴν ἐπίδραση ἀπὸ τὶς 
γιαπωνέζικες στάµπες (ὃ Ντεγκὰ εἶχε κιόλας ζωγραφίσει μιὰ 
ἕνα χρόνο πρίν, σὲ δεύτερο πλάνο, στὸ πορτραῖτο τοῦ φίλου 
του Τισσό), ποὺ κυκλοφοροῦσαν στὸ Παρίσι σὰν τελευταία λέξη 
τοῦ καλοῦ γούστου. “H τολμηρὴ γραμμικὴ προοπτικὴ μιᾶς γωνιᾶς 
στὸ πεζοδρόμιο τοῦ καφενείου τῆς Νέας ᾿Αθήνας, στὴν πλατεία 
Πιγκάλ, εἶναι ἴδια μ᾽ ἐκείνη τῆς ᾿ Αγορᾶς τοῦ μπαμπακιοῦ, ἀλλὰ 
στὴν πολύπλοκη σύνθεση ἀντιπαραθέτει τὴν ἀφοπλιστικὴ ἁπλό- 
TNTA ἀπὸ «τὸ κομμάτι τῆς ζωῆς». “O ἀγγλικὸς πουριτανισμὸς 
κατηγόρησε τὸν Ντεγκὰ ὅτι θέλησε νὰ ὑμνήση τὴν ἐξαθλίωση 
τῆς μποέμικης ζωῆς. Αὐτὸς ὅμως, χωρὶς νὰ παίρνη θέση, εἶχε 
ἁπλῶς ἀπεικονίσει τὴν ἐξαθλίωση στὴν ὁποία ὁδηγεῖ ὁ ἀλκοο- 
λισμός: οἱ δυὸ καλοί του φίλοι, 6 χαράκτης Ντεμπουτὲν καὶ ἡ 
ἠθοποιὸς Ἔλλεν ᾿Αντρέ, τοῦ εἶχαν χρησιμεύσει σὰν μοντέλα. 
Ἢ εὐαισθησία καὶ ἡ λεπτότητα τῆς πινελιᾶς ὑψώνουν τὸ χρο- 
νικὸ αὐτὸ στὸ ἐπίπεδο τῆς τέχνης. 

To καφενεῖο τῆς πλατείας Πιγκὰλ. διαδέχτηκε τὸ καφενεῖο 
Γκερμπουὰ σὰ γενικὸ ἐντευκτήριο τῶν ἐμπρεσιονιστῶν. Ma- 
ζεύονταν ἐκεῖ συνήθως τὰ βράδια, γύρω στὸν Μανέ, γιατὶ ὅταν 
τὸ ἕνα μετὰ τὸ ἄλλο ἄναβαν τὰ φανάρια τοῦ δρόμου ἦταν ὑπο- 
χρεωμένοι ν᾽ ἀφήσουν τὴ δουλειά τους. Ὁ Ντεγκὰ ἦταν τακτι- 
κὸς θαμώνας τοῦ Γκερμπουά, ἀλλὰ ἡ ἀριστοκρατική του ἐμφάνι- 
ση ξεχώριζε σ᾽ αὐτὴ τὴν ἀτμόσφαιρα τὴ γεμάτη καπνούς, ἀνά- 
μεσα στὰ τραχιὰ χαρακτηριστικἁ τῶν περισσότερων συναδέλφων 
του. Κατέληξε κι αὐτὸς στὴ «Νέα ᾿Αθήνα», ἀλλὰ δὲν ἔπαιρνε μέ- 
ρος στὶς συζητήσεις, ἢ ἀκόμα δὲν πήγαινε καθόλου ὅταν ἔπρεπε 
νὰ ὑπερασπισθῆ τὶς δικές του ἀρχές. “O συγγραφέας Ντυραντύ, 
ποὺ συναντοῦσε πολὺ τακτικὰ τὴν ὁμάδα καὶ στάθηκε yv αὐτὸν 
ἕνας εἰλικρινὴς φίλος, τὸν περιγράφει σὰν «πάντα ἀπορροφη- 
μένο στὶς ἰδέες του», τόσο ποὺ νὰ φαίνεται ἐκκεντρικὸς — τὸ 
παραδεχόταν ἐξάλλου --- στοὺς περισσότερους πελάτες. 

2 ἕναν ἄλλο πίνακα, τὸ Kapé-Kovoéo τῶν ᾿Αμπασσαντὲρ τοῦ 
1876-77, ὁ Ντεγκὰ συνθέτει, θαρρεῖς, μὲ μεγαλύτερη ἀκόμα 
ἐλευθερία. Ἢ ρευστότητα τῶν σκηνῶν τοῦ χοροῦ καὶ ἡ μονα- 
δικότητα τῆς σύνθεσης ἑνώνονται σὲ μιὰ ἀσυνήθιστη ἑρμηνεία 
τοῦ φωτός, ποὺ τὴν ἐντείνει ἢ ἀντίθεση ἀνάμεσα στοὺς μουσι- 


κοὺς τῆς ὀρχήστρας τοῦ πρώτου πλάνου, ποὺ εἶναι πλατιὰ 
σχεδιασμένοι στὸ ἡμίφως, καὶ στὴν τραγουδίστρια ποὺ μοιάζει 
ζυμωμένη μὲ φῶς στὸ δεύτερο πλάνο: αὐτὸ τὸ τελευταῖο ἔγινε 
καὶ ὁ κύριος στόχος τῆς σύνθεσης. 


ΝΤΕΓΚΑ δημιουργεῖ πάνω σ᾽ αὐτὸ τὸ θέμα μιὰ ὁλόκληρη 

σειρὰ ἄλλων ἀριστουργημάτων, πίνακες καὶ σχέδια ἐξαιρε- 
τικὰ πρωτότυπα καὶ λεπτά. 'O Ντυραντὺ διηγεῖται ὅτι στὸ κα- 
φενεῖο Γκερμπουὰ οἱ φίλοι τοῦ καλλιτέχνη τὸν ἀποκαλοῦσαν 
εἰρωνικὰ «ἐφευρέτη τῆς κοινωνικῆς φωτοσκιάσεως», πειράζον- 
τάς τον γιὰ τὴν ἐπιθυμία ποὺ εἶχε πολλὲς φορὲς ὁ ἴδιος ἐκ- 
φράσει, và ἀφιερωθῆ σὲ μιὰ τέχνη ἐκλεκτική' αὐτὸ ποὺ θὰ 
ἦταν προσιτὸ στὶς μάζες τὸν ἄφηνε ἁδιάφορο. Αλλοι σύγχρο- 
Vol του τὸν χαιρέτησαν σὰν τὸν τεχνίτη τῶν ἀντιθέσεων τοῦ 
φωτός. Πραγματικά, λίγοι καλλιτέχνες ἤξεραν ὅπως αὐτὸς νὰ 
συλλαμβάνουν τὶς χίλιες πηγὲς αὐτοῦ τοῦ παιχνιδιοῦ μὲ τὸ 
φῶς καὶ và ἀποδίδουν τὶς ἄπειρες ἀντανακλάσεις, τὶς λεπτό- 
τατες ἀποχρώσεις του. 

Μετὰ τὸ 1886 στὴν πνευματικὴ καὶ ψυχικὴ μόνωση τοῦ Nte- 
γκὰ ἔρχεται νὰ προστεθῆ καὶ ἡ φυσική, σχεδὸν ὁλοκληρωτικὴ 
μόνωση. 'H ὅρασή του, ποὺ ἀπὸ καιρὸ χειροτερεύει, λιγοστεύει 
ἀκόμα, καὶ αὐτὸ τὸν κάνει ὅλο καὶ πιὸ στρυφνό. Δὲ δέχεται 
νὰ ἐκθέση πιά, ἐκτὸς ἀπὸ μιὰ φορά, τὸ 1892, ὁπότε παρουσιάζει 
στὴν Γκαλερὶ Ντυρὰν-Ρυὲλ, μιὰ σειρὰ ἀπὸ τοπία σὲ παστέλ, aù- 
τὸς ποὺ τοπία δὲ θέλησε νὰ ζωγραφίση ἄλλα ἀπ᾽ αὐτὰ ποὺ 
πλαισίωναν τὰ πρόσωπα στὶς συνθέσεις του. ᾿Ακόμα καὶ στὶς 
σκηνὲς μὲ κοῦρσες ἀλόγων, οἱ γραμμὲς τοῦ πανοράµατος ἦταν 
περιληπτικές, μόνο οἱ ἀπαραίτητες, θὰ λέγαμε, ὑποταγμένες 
πάντα στὶς ἐπιταγὲς τῶν κινούμενων προσώπων, τῶν ἀλόγων, 
τῶν ἁμαξιῶν. Στὴν τελευταία του περίοδο 6 Ντεγκὰ χρησιμο- 
ποιεῖ ἰδίως τὸ παστέλ., κυρίως γιὰ τὶς χορεύτριες καὶ τὰ γυμνά, 
τὴν περίφημη σειρὰ τῶν γυναικῶν ποὺ «λούζονται, πλένονται, 
στεγνώνουν, σκουπίζονται, χτενίζονται ἢ τὶς χτενίζουν». 


Σιγὰ σιγὰ τὸ σχέδιο παραχωρεῖ τὴ θέση του στὸ χρῶμα 
καὶ στὸ φῶς. Μὲ τὶς πλατιὲς γραμμὲς ποὺ ἐπιτρέπουν τὰ παστέλ, 
ὁ Ντεγκὰ μπορεῖ καὶ συνδυάζει τὴν παλιά tov θέρμη γιὰ τὴ 
γραμμὴ μὲ τὴν ἐμπρεσιονιστικὴ χρωματική του διάθεση. «Κάθε 
γραμμὴ παστέλ», γράφει ὁ Τζὼν Ριγουώλντ, «γίνεται ἕνας χρωµα- 
τικὸς τόνος, καὶ ὁ ρόλος ποὺ παίζει στὸ σύνολο τοῦ ἔργου ovy- 
πίπτει συχνὰ μὲ τὸ ρόλο τῆς πινελιᾶς στοὺς ἐμπρεσιονιστές. 
Τὰ παστὲλ τοῦ Ντεγκὰ πῆραν τὴν ὄψη πυροτεχνημάτων ὅπου 
ἢ ἀκρίβεια τῆς φόρμας χάνεται µέσα σὲ μιὰ φωσφορίζουσα ὕλη». 
Ἡ φρενίτιδα τοῦ φωτός, ποὺ τὰ μισοσβησμένα μάτια του δὲν 
μποροῦσαν πιὰ νὰ δαμάσουν, μεταμορφωνόταν σὲ μιὰ φωτο- 
βολίδα μὲ ἀντιθέσεις χρωμάτων ὅλο καὶ πιὸ ἔντονες. Ἡ σίγουρη 
μνήμη του καὶ ἢ δεξιοτεχνία του, ποὺ τοῦ εἶχαν ὣς τώρα ἐπιτρέ- 
ψει τὶς πιὸ ἐπαναστατικὲς προσεγγίσεις --- ἀπὸ τὸ παστὲλ, καὶ 
τὴν τέμπερα ὣς τὴ μονοτυπία, τῆς ὁποίας ὑπῆρξε ὁ ἐφευρέτης, 
καὶ τὴν ἀνάμιξη διαφορετικῶν τεχνικῶν καὶ ὑλικῶν ποὺ εἶχε 
σὰν ἀποτέλεσμα μιὰ καταπληκτικὴ δροσιά —, μεταμόρφωσαν τὸ 
ἄλλοτε κυρίαρχο σχέδιο, τὸ πλούσιο σὲ ψυχολογικὲς παρατη- 
ρήσεις, σὲ μιὰ ζωγραφικὴ ἄχρονη καὶ ἄυλη, ὅλο καὶ πιὸ λυρική, 
ὅλο καὶ πιὸ φωτεινή. 


Η ΔΥΝΑΜΗ καὶ τὸ νεωτερισμό, τὴν πρωτοτυπία τῆς τεχνο- 

τροπίας του ἀπὸ τὸ ξεκίνημά tov ὣς τὴν ὡριμότητά του 
μποροῦμε σήμερα, μὲ τὴν ἀπόσταση ἑνὸς αἰώνα καὶ μὲ τὶς ση- 
μερινὲς αἰσθητικὲς τάσεις, νὰ τὰ καταλάβωμε καλύτερα. ᾿Ακόμα, 
ὁ λόγος γιὰ τὸν ὁποῖο οἱ σύγχρονοί του συγγραφεῖς Kai οἱ καλ- 
λιτέχνες τὸν παραδέχτηκαν περισσότερο, τὸ ταλέντο του νὰ 
ζωντανεύη τὴ ζωὴ τῆς ἐποχῆς του, τὴ συντροφιὰ τοῦ Ζολὰ 
καὶ τοῦ Μωπασσάν, τῶν Γκονκοὺρ καὶ τοῦ Ντυραντύ, μᾶς φαί- 
νεται σήμερα πὼς ἧταν ἕνα ἁπλὸ πρόσχημα γιὰ νὰ ὀργανώση 
μιὰ κλασικὴ δομὴ σχημάτων καὶ νὰ μεταδώση μιὰ γραφικὴ 
βέβαια, ἀλλὰ βασικὰ ἀνθρώπινη ἑρμηνεία τῆς ζωῆς. 

ΟΙΟΣ σᾶς μιλάει γιὰ τὸν Povtév;» 一 

ἔλεγε ὁ Ρενουὰρ στὸν Βολλὰρ 一 
«σᾶς λέω: ὁ πρῶτος γλύπτης εἶναι ὁ Ντε- 
γκά». Ἡ στροφὴ τοῦ Ντεγκὰ πρὸς τὴ YAv- 
πτικὴ ἀντανακλᾶ ἕνα πραγματικὸ δράμα. Στὸ 
τέλος τοῦ περασμένου αἰώνα μποροῦσε κα- 
νεὶς νὰ δῆ κατὰ μῆκος τῆς λεωφόρου Κλισὺ 
ἕναν ἄνθρωπο và προχωρῆ ἀργὰ πεζοδρό- 
jio -πεζοδρόμιο, μὲ τὰ χέρια μπροστὰ và 
ψαχουλεύουν, μὲ λευκὴ γενειάδα σὰν τὸν 
Οἰδίποδα, νὰ σταματᾶ γιὰ πολὺ στὴν 600 
Βικτὸρ-Μασὲ ὅπου ἦταν τὸ ἐργαστήρι του, 
ἀναζητώντας τὶς ἀναμνήσεις ἀπὸ ἕνα πα- 
ρελθὸν εἴκοσι χρόνων. 

Ποιός ἤξερε τότε ὅτι αὐτὸς ὃ σχεδὸν γέ- 
ρος ἄνθρωπος ἦταν ὁ ᾿Ἐντγκὰρ Ντεγκά, 
ὁ πατέρας τῆς ὑπέροχης μικρῆς χορεύ- 
τριας ποὺ σήμερα σᾶς ὑποδέχεται στὸ Μου- 
σεῖο τοῦ Σφαιριστηρίου; 

Ὁ Σασσὰ Γκιτρὺ ἔλεγε ὅτι αὐτὸ τὸ ἀξιο- 
λάτρευτο κορίτσι σὲ φυσικὸ μέγεθος ἦταν 
τὸ ἔργο τέχνης ποὺ ἐπιθυμοῦσε περισσό- 
tepo στὸν κόσμο. «Εἶναι μιὰ ἀπὸ τὶς κορυ- 
φὲς τῆς τέχνης καὶ τῆς γλυπτικῆς. Μὰ εἶναι 
καὶ τῆς ζωγραφικῆς καὶ τοῦ σχεδίου. Εἶναι 
μιὰ μούμια ἐφιαλτικὴ καὶ ὅμως εἶναι ἡ 
ἴδια ἡ ζωή. Εἶναι κάτι μοναδικό. Εἶναι ὁρι- 
ouf. Εἶναι συνάμα σκίτσο καὶ τελικὴ 
πραγμάτωση». 

Αὐτὴ ἡ κρίση τοῦ Γκιτρὺ γιὰ τὴ μικρὴ 
χορεύτρια εἶναι ἡ πιὸ ἀκριβὴς ποὺ θὰ µπο- 
ροῦσε κανεὶς νὰ ἐκφέρη γιὰ ὅλο τὸ ἔργο 
τοῦ γλύπτη Ντεγκά, ποὺ θᾶ μείνη συγχρό- 
νως σκίτσο καὶ τελικὴ πραγμάτωση. 

Στὰ 1868 --- ἦταν τότε τριαντατεσσάρων 
ἐτῶν 一 6 Ντεγκὰ κάνει, ἀπ᾽ ὅ,τι ξέρομε, 
τὸ πρῶτο tov γλυπτό: Μορίτσια ποὺ κόβουν 
μῆλα, ἕνα εἶδος ἀναγλύφου ποὺ θρυμματί- 
ζεται στὸ ἀτελιέ tov: ἔπειτα πλάθει τὸ "A- 
λογο στὴν ποτίστρα' μετὰ τὴ γνωριμία του 
μὲ τὸ γλύπτη ζώων Κυβελιέ, ἀρχίζει va 
ἐμπνέεται ἀπὸ τὰ ἀγαλματάκια του καὶ νὰ 
κάνη τὶς σπουδὲς τῶν ἀλόγων ποὺ θὰ τοῦ 
χρησιμεύσουν γιὰ τὶς σκηνὲς τοῦ inno- 
δρόμου. Στὸ ἡμερολόγιο τοῦ ᾿Ἐντμὸν ντὲ 
Γκονκοὺρ — 3 Φεβρουαρίου 1874 — ἀνακα- 
λύπτει κανεὶς αὐτὴ τὴν ἐκπληκτικὴ περι- 
γραφή: «Εἶναι παράξενο ἀγόρι αὐτὸς ὁ 
Ντεγκά, ἀρρωστημένος, νευρωτικός, μὲ τό- 
co ἀδύνατα μάτια ποὺ φοβᾶται μήπως χάση 


τὴν ὅρασή του, ἀλλὰ γι αὐτὸ ἴσα ἴσα ἕνα 


πλάσμα ἐξαιρετικὰ εὐαίσθητο ποὺ δέχεται 
τὸν ἀντίκτυπο τοῦ χαρακτήρα τῶν πρα- 
γμάτων»: καὶ τελειώνει: «μοῦ φαίνεται ἀρ- 
κετὰ ἀνήἤσυχο πνεῦμα». 


᾿Ανήσυχος πόσο μπορεῖ và ἦταν; Αὐτὸς 
ποὺ στὸ ἡμερολόγιό του ὁμολογοῦσε ὅτι 
δάκρυζε στὴν ᾿Ασσίζη καὶ ἐνθουσιαζόταν 
μπροστὰ στὰ ἔργα τοῦ Σινιορέλλι στὸ Op- 
βιέτο, αὐτὸς ποὺ γύρευε τὴν ἁπλότητα τοῦ 
περιγράµµατος, τὴν καθαρότητα τῆς γραμ- 
μῆς τοῦ 15ου αἰώνα, πόσο θὰ πρέπει νὰ 
ὑπέφερε ὅταν, χάνοντας τὴν ὅρασή του, 
δὲν μποροῦσε νὰ κάνη παρὰ γλυπτική! 
Ἔτσι, ὅταν χάνη τὰ μάτια του, τὰ χέρια 
του ξαναβρίσκουν τὴν ἁπλότητα τοῦ περι: 
γράμματος, τὴν καθαρότητα τῆς γραμμῆς, 
τὸ στοιχεῖο τῆς φυσικότητας πάνω ἀπ᾽ ὅλα. 

Στὴ σειρὰ τῶν γλυπτῶν ποὺ δούλεψε 
στὰ 1866-1881 μὲ θέμα τὸ ἄλογο, ὁ Ντε- 
γκὰ ἀναζητεῖ πάνω an’ ὅλα τὴ φυσικότητα: 
γι αὐτό, χωρὶς ἄλλο, καθένα ἀπὸ τὰ μικρά 
του ἄλογα --- τὸ ὕψος τους παίζει ἀπὸ 12 
ὣς 30 ἑκατοστὰ --- εἶναι φορτωμένο μὲ τό- 
σο βαθιὰ πυκνότητα. Εἴτε εἶναι τὸ ἄλογο 
στὴν ποτίστρα, εἴτε τὸ ἄλογο ποὺ κοντο- 
στέκεται, ποὺ βηματίζει, ποὺ καλπάζει, 
ποὺ στηρίζεται στὸ δεξὶ πόδι, πηδᾶ ἐμπόδιο 
-- μπορεῖ κανεῖς νὰ τὰ δῇ στὸ Μουσεῖο 
τοῦ Σφαιριστηρίου —, εἴτε τὸ ἄλογο ποὺ 
τρέχει καὶ τὰ πόδια Tov δὲν ἀγγίζουν τὴ 
γῆ, καὶ μόνο οἱ τίτλοι τῶν ἔργων δείχνουν 
τὴν ἀναζήτηση τῆς ἀκρίβειας ἀπὸ τὸν ἄν- 
θρωπο ποὺ θέλει πάνω ἀπ᾿ ὅλα νὰ σταµατή- 
ση τὴν κίνηση σὲ ὅ,τι ὑπάρχει πιὸ τολμηρὸ 
καὶ πιὸ ζωντανό. Καὶ ἐδῶ ἀκριβῶς βρίσκε- 
ται ἢ δεξιοτεχνία τοῦ καλλιτέχνη, στὸ ὅτι 
δηλαδὴ ὁ καθένας μας ὅταν τὰ κοιτάζη δὲ 
νοιάζεται γιὰ τὴν ἀκρίβεια τοῦ κεφαλιοῦ, 
ποὺ συχνὰ ἔχει σχεδιασθῆ βιαστικά, ἢ τῶν 
κάποτε δυσδιάκριτων αὐτιῶν: πραγματικά, 
ᾗ στιγμιαία κίνηση τοῦ ζώου, παρόλο ποὺ 
ἔχει παγώσει στὸ χαλκό, εἶναι φορέας μιᾶς 
τόσο δυνατῆς ἔντασης, ὥστε μᾶς κατέχει 
ἡ συγκίνηση, γιατὶ αὐτὸς 6 χαλκὸς εἶναι 
fj ἴδια ἢ Lon. 

Πόσο 6 καλλιτέχνης θὰ πρέπη νὰ ἀγά- 
πησε τὴ ζωὴ μέσα ἀπὸ τὰ ἄλογα — TÒ πιὸ 
εὐγενικὸ ζῶο -- καὶ τὶς γυναῖκες, ἀφοῦ 
ὅλο του τὸ ἔργο εἶναι ἀφιερωμένο σ᾽ αὐτὰ 
τὰ δυὸ θέματα: κι ὄχι τόσο μέσα ἀπὸ τὶς 
γυναῖκες, ὄχι γυναικεῖα πορτραῖτα καὶ προ- 
τομές, γιατὶ δὲν ἄφησε παρὰ ἕνα Kegade 
στηριγμένο στὸ ἕνα χέρι, σχεδίασµα προ- 
τομῆς τῆς Κυρίας Μπαρτολομέ, καὶ μιὰ 
προτομὴ ἐπίσης ἡμιτελῆ: ἀλλὰ μέσα ἀπὸ 
τὶς χορεύτριες, αὐτὲς τὶς ἀξιολάτρευτες 
ὑπάρξεις, γιὰ τὶς ὁποῖες ἔγραφε στὸν φίλο 
του Μπαρτολομέ: «Ἔξω ἀπὸ τὴν καρδιά, 
ὅλα µέσα µου γερνοῦν ἀνάλογα. ᾿Ακόμα 


κι αὐτὴ ἡ καρδιὰ ἔχει κάτι τὸ φτιαχτό. Οἱ 
χορεύτριες τὴν ἔχουν ράψει μέσα σ᾽ ἕνα σα- 
κούλι ἀπὸ ρὸζ σατέν, pol σατὲν λίγο πα- 
λιωμένο ὅπως τὰ παπούτσια τοῦ χοροῦ...». 
Ναί, ot χορεύτριες τοῦ εἶχαν πάρει τὴν καρ- 
διὰ καὶ κανεὶς δὲν μπορεῖ νὰ ἀμφισβητήση 
ὅτι τὶς ἀγάπησε μὲ τὸν ἔρωτα τοῦ καλλιτέ- 
χνη. Ὅσο λιγόστευε N ὅρασή του καὶ τὸ 
ὅραμά tov ἔσβηνε, τὶς ξανάβλεπε νὰ χο- 
ρεύουν στὰ παρασκήνια τῆς "Όπερας, καὶ 
ὅταν δὲν μποροῦσε πιὰ νὰ τὶς ζωγραφίζη 
ζητοῦσε στὸν πηλὸ τὴν ὕστατη βοήθεια 
γιὰ νὰ τὶς νιώση νὰ ξαναζοῦν κάτω ἀπὸ τὰ 
δάκτυλά του. Καὶ yv αὐτό, τὸ ἔργο του δὲν 
εἶναι ἡ ἐπίπεδη γλυπτικὴ ἑνὸς ζωγράφου: 
oi μορφές του ὑπάρχουν στὸ χῶρο γιατὶ ὁ 
Ντεγκὰ βρῆκε τὸν τρόπο νὰ δώση τὴν προσ- 
πάθεια καὶ τὴν ἔνταση τῆς στάσης τους, 
τὴν τόλμη τῆς ἰσορροπίας τους μέσα στὶς 
τρεῖς διαστάσεις. 

Κανένας δὲν ξέρει σὲ ποιά στιγμὴ ὁ 
Ντεγκὰ ἄρχισε νὰ πλάθη τὰ ἀνθρώπινα 
κορμιά. Στὴν πραγματικότητα ἡ γλυπτικὴ 
ἀποτελοῦσε γι αὐτὸν ἕνα καινούριο TEL- 
ῥαματισμό. Ὅσο λιγόστευε ἡ ὅρασή του 
— Tod συνέβαινε và POTION τὸ μοντέ- 
Aio τί χρῶμα νὰ χρησιμοποιήση γιὰ τὰ 
παστέλ, του ---τόσο μεγάλωνε N ἐπιθυμία 


νὰ ἀναπλάση στὸν πηλὸ ἢ στὸ κερὶ τὰ 
πιὸ ἀγαπημένα του πρόσωπα ἀπὸ τοὺς πί- 
νακές του, ὅλες αὐτὲς τὶς μικρὲς raapi- 
νες, καὶ νὰ καθιερώση ἕνα ρεπερτόριο στά- 
σεων ὅπου θριαμβεύει T] γνώση του γιὸ 
τὰ σχήματα καὶ τὶς κινήσεις. Δυστυχῶς τὸ 
ὑλικὸ ποὺ χρησιμοποιοῦσε δὲν ἦταν πρώ- 
της ποιότητας. Τὰ κέρινα ποὺ κατασκεύαζε 
μόνος του, καὶ στὰ ὁποῖα προσέθετε λίπος, 
ἦταν πολὺ λίγο ἀνθεκτικὰ στὸ πλάσιμο. 
"O γλύπτης Μπαρτολομὲ ἔλεγε: «Αὐτὸς ὁ 
διαβολάνθρωπος θέλει νὰ κάνη γλυπτική, 
ἀλλὰ δὲ θέλει νὰ ὑποκύψη στὶς ἀνάγκες 
τῆς γλυπτικῆς. Γιὰ νὰ εἶναι ἕνα γλυπτὸ 
ἔργο στέρεο πρέπει νὰ στηρίζεται σὲ μιὰ 
βασικὴ κατασκευή. Χωρὶς αὐτό, ἔρχεται 
μιὰ στιγμὴ ποὺ ὅλα σωριάζονται. Δὲν µπο- 
pd νὰ τοῦ τὸ δώσω νὰ τὸ καταλάβη. Ἂν 
ἕνα χέρι ξεφεύγη ἀπὸ τὸ κέντρο τοῦ βάρους 
καὶ κινδυνεύη νὰ πέση, τὸ στηρίζει μὲ τὴν 
ἄκρη ἑνὸς σπίρτου». Κι ἔτσι ἕνα μεγάλο 
μέρος ἀπὸ τὰ ἀγαλματάκια του καταστρά- 
φηκαν μόνα τους πολὺ λίγα ἄντεξαν στὶς 
δοκιμασίες τοῦ χρόνου, λίγα μόνο σώθηκαν. 

Μπορεῖ κανεὶς νὰ δῆ στὸ ἴδιο Μουσεῖο 
τέσσερεις χορεύτριες: τὴ χορεύτρια ποὺ 
κοιτάζει τὸ πέλμα τοῦ δεξιοῦ της ποδιοῦ, 
τὴ χορεύτρια σὲ στάση «de quatriéme 
devant» στὸ ἀριστερὸ πόδι, ἔπειτα ἐκείνη 
ποὺ ἐκτελεῖ τὴ μεγάλη ἀραμπὲσκ σὲ ρυ- 
θμὸ τριῶν τετάρτων, καὶ τὴν Ἱσπανίδα χο- 
ρεύτρια ποὺ δὲν τῆς λείπει τίποτα, ἀφοῦ οἱ 
ἀνύπαρκτες καστανιέτες ὑποβάλλονται TO- 
σο παράξενα ποὺ νομίζει κανεὶς ὅτι τὶς 
ἀκούει νὰ χτυποῦν. Αὐτὰ τὰ μικρὰ ἀγάλ- 
ματα δὲν χύθηκαν στὸ χαλκὸ τὴν ἐποχὴ 
τοῦ Ντεγκά. Τοποθετήθηκαν μὲ τὴν ἐπί- 
βλεψη τοῦ φίλου του Μπαρτολομὲ στὸ 
ὑπόγειο τοῦ χύτου Ἐμπράρ, καὶ δὲν χύθη- 
καν παρὰ τὸ 1919: μόνο τὴ Mixon Χορεύ- 
τρια δεκατεσσάρων χρόνων ἐξέθεσε ὃ ἴδιος. 


Τὴν ἑτοίμαζε γιὰ τὴν ἔκθεση τοῦ 1880, 
ἀλλὰ δὲν τὴν τέλειωσε ἔγκαιρα' παρόλο 
ποὺ ἀναφέρεται στὸν κατάλογο, παρουσιά- 
στηκε στὴν Ἔκθεση τῶν ᾿Εμπρεσιονιστῶν 
τὴν In ᾿Απριλίου 1881. Οἱ φίλοι καὶ οἱ 
ζωγράφοι ποὺ εἶχαν δεῖ τὸ ἀγαλματάκι 
στὸ ἐργαστήρι του προσπαθοῦσαν νὰ τοῦ 
προετοιμάσουν κάποια ἐπιτυχία βασισμένη 
στὴν πρωτοτυπία τοῦ ἀντικειμένου. 2” aù- 
τὴ τὴν Ἔκθεση τοῦ 188] ἔκανε πραγματικὰ 
αἴσθηση. ᾿Ακριβῶς ὅπως τὰ ἀντικείμενα 
τῆς ἐποχῆς μας ποὺ κάτω ἀπὸ τὴν ὀνομα- 
σία τοῦ «Πὸπ» ἀναστάτωσαν τὰ καλλιτε- 
χνικά µας ἤθη, ἔτσι καὶ τότε τρανταζόταν 
ἡ γλυπτικὴ παράδοση μὲ τὴ στάση τῆς 
χορευτριούλας, τὴν τόσο ἀληθοφανῆ, σχε- 
δὸν ἀναιδῆ. ᾿Εκεῖνο ποὺ σκανδάλισε πάνω 
ἀπ᾽ ὅλα τοὺς κριτικοὺς τῆς ἐποχῆς ἦταν ἢ 
τόλμη του νὰ τὴν ντύση μὲ τούλινη φουστί- 
τσα σὰν κούκλα, νὰ τῆς βάλη ἀληθινὰ πα- 
πούτσια στὰ πόδια καὶ ἀληθινὰ μαλλιὰ 
στὸ κεφάλι. Ὁ Πὼλ, Μὰντς ἔγραφε στὸ 
«Χρόνο»: «Τὸ ἀποτέλεσμα εἶναι τροµακτι- 
κό, τὸ δυστυχισμένο κορίτσι εἶναι ὄρθιο, 
ντυμένο μ᾽ ἕνα φόρεμα ἀπὸ φτηνὸ τούλι, 
μιὰ γαλάζια κορδέλα γιὰ ζώνη, μὲ παπού- 
TOLA στὰ πόδια..., τρομακτικὴ γιατὶ εἶναι 
χωρὶς σκέψη, προβάλλει μὲ μιὰ κτηνώδικη 
θρασύτητα τὸ πρόσωπό της, ἢ μάλλον τὸ 
μικρὸ μουσούδι της... Ὁ κύριος Ντεγκὰ 
ὀνειρεύτηκε ἕνα ἰδανικὸ τῆς ἀσχήμιας καὶ 
τὸ πραγματοποίησε». 

Ὅμως ἕνας ἄλλος κριτικός, ó I. K. Ὕ- 
σμάν, ὑποδέχεται μὲ ἐνθουσιασμὸ αὐτὴν 
τὴ νέα προσπάθεια τοῦ γλύπτη. Δὲν παρα- 
λείπει νὰ συγκρίνη τὸν Ντεγκὰ μὲ τοὺς 
μεγάλους Ἱσπανοὺς ζωγράφους, ἀναφέρον- 
τας τὸν Χριστὸ τοῦ Καθεδρικοῦ Ναοῦ τοῦ 
Μποῦργκος, «ποὺ τὰ μαλλιά του εἶναι ᾱ- 
ληθινὰ μαλλιά, τὰ ἀγκάθια ἀληθινὰ ἀγκά- 
θια, 6 χιτώνας του ἀληθινὸς χιτώνας», καὶ 


ποὺ σήμερα ἀκόμα μᾶς καταπλῆσσει μὲ τὸ 
ρεαλισμό του, καὶ συμπεραίνει ὅτι τὸ ἀγαλ- 
ματάκι τοῦ Ντεγκὰ εἶναι «rj μόνη μοντέρνα 
ἀπόπειρα» ποὺ γνωρίζει στὴ γλυπτική. 

Αὐτὴ A τόσο τολμηρὴ ἀπόπειρα δὲν εἶχε 
συνέχεια. Ποτὲ πιὰ 6 Ντεγκὰ δὲν θὰ ἐκθέ- 
ση ἀγαλματάκια ντυμένα μὲ ἀληθινὲς pov- 
στίτσες. Ἦταν τόσο εὐαίσθητος στὶς κρι- 
τικές; Τὸν ἀποθάρρυνε ἢ ὑποδοχὴ τοῦ κοι- 
νοῦ; Πάντως τὸ πείραμα αὐτὸ δὲν ἀνανεώ- 
θηκε. Μερικὰ ἀγαλματάκια ντυμένα μὲ 
φουστίτσες θρυμματίστηκαν μέσα στὸ ἐρ- 
γαστήρι tov: κανένα δὲ σώθηκε: ἢ Mixor 
Χορεύτρια δεκατεσσάρων χρόνων θὰ μεί- 
νη μοναδικὴ καὶ μέσα στὸ ἔργο του καὶ 
μέσα στὴ γαλλικὴ γλυπτική, ὅπου κατέχει 
τὴ θέση τοῦ ἀριστουργήματος ποὺ τόλμησε 
νὰ ἀψηφήση ὅλους τοὺς κανόνες καὶ τοὺς 
νόμους τῆς τεχνικῆς. Γι’ αὐτὸ καὶ τὸ ὄνο- 
μά tov θὰ μείνη δεμένο μέσα στὸ χρόνο 
μ᾽ αὐτὴ τὴν κοπελίτσα ποὺ δὲν ἦταν οὔτε 
κὰν ὡραία, μὰ ποὺ βγῆκε ἐξιδανικευμένη 
ἀπὸ τὰ δάκτυλά του. Εἶναι γιὰ μᾶς ἡ ζων- 
τανὴ μαρτυρία ἑνὸς καλλιτέχνη ποῦ, ἂν 
μποροῦμε νὰ τὸν χαρακτηρίσωμε σὰ μύ- 
στη τῆς φόρμας, δημιουργὸ τῆς κίνησης, 
ἐκτελεστὴ τοῦ στιγμιαίου, ὑπῆρξε πάνω 
ἀπ᾽ ὅλα πολὺ ἀνθρώπινος, κι αὐτὸ συμβαί- 
νει μιὰ φορὰ στὰ ἑκατὸ χρόνια μὲ τὶς με- 
γαλοφυῖες. Στὰ 1910, ὑποφέροντας κάθε 
μέρα περισσότερο ἀπὸ τὰ μάτια του ποὺ 
ὁλοένα ἐξασθενοῦσαν, φώναζε πονεμένα 
o ἕνα γράμμα στὸ φίλο του ᾿Αλέξη Ρουάρ: 
«Δὲν μπορῶ νὰ τελειώσω μὲ τὴν καταραμένη 
μου γλυπτική...» 

“Ac μποροῦσε νὰ μάθη ὅτι αὐτὴ ἢ γλυ- 
πτική, τώρα «ἱερὴ» γιὰ μᾶς, δὲ θὰ τελειώ- 
ση ποτέ. 


Μετάφραση ἀπὸ τὰ γαλλικά: 
Ε. ΤΟΥΛΟΥΠΑ 

Οἱ πίνακες 


I. Ο ΑΧΙΛΛΕΑΣ ΝΤΕ ΓΚΑ ΜΕ ΣΤΟΛΗ 
ΔΟΚΙΜΟΥ ΤΟΥ ΠΟΛΕΜΙΚΟΥ ΝΑΥΤΙ- 
ΚΟΥ (1857 περίπου — 64 x 51 ἑκ.). Οὐάσι- 
γκτον, ᾿Εθνικὴ Πινακοθήκη, συλλογὴ Che- 
ster Dale. — Πορτραῖτο τοῦ ἀδελφοῦ του. 
Στὴ νεοκλασικὴ σύνθεση, κληρονομιὰ τοῦ 
"Evykp, ὁ καλλιτέχνης προσθέτει λίγο ρομαν- 
τισμό, μὲ τὴν ἁπαλὴ μετάβαση τῶν τόνων 
καὶ τὴ στοχαστικὴ ἔκφραση τοῦ μοντέλου. 


Π.Ο Κος & H Ka ENTMON MOPMIIIAAI 
(1867 — 116 x 89 ἐκ.) Βοστώνη, μὲ τὴν ἄ- 
deca τοῦ Μουσείου Καλῶν Τεχνῶν. Amped 
R. Treat Paine. —H ἀδελφὴ τοῦ καλλιτέ- 
xvn καὶ ὁ γαμπρός του. Οἱ δυὸ μορφὲς προ- 
βάλλουν σ᾽ ἕνα φωτεινὸ φόντο, ποὺ ἀνα- 
δεικνύει τὴν ἔνταση τῆς ἔκφρασης καὶ το- 
νίζει τὴν ὠχρότητα τῶν προσώπων. Ἡ σύν- 
θεση εἶναι αὐστηρὴ καὶ δυναμική. 


Il. ΠΟΡΤΡΑΙΤΟ ΤΗΣ TZIOBANNINA 
MIIEAAEAI (76 x 60 ἐκ.) Ρώμη, συλλογὴ 
Gualino. —'H πληρέστερη ἀπὸ τὶς > 
γιὰ τὸ μεγάλο πορτραῖτο τῆς οἰκογένειας 
Μπελλέλι. Ὁ Ντεγκὰ σχεδίασε πολλὲς φο- 
ρὲς τὶς ξαδέλφες του Τζιοβαννίνα καὶ Τζού- 
Ata. 'H σπουδὴ αὐτή, μὲ τὴ μόλις σκιτσα- 
ρισµένη μορφὴ δεξιά, εἶναι μιὰ ζωηρὴ ἐντύ- 
nacn µέσα στὸ μεταβαλλόμενο φῶς. 


IV. Η ΟΙΚΟΓΕΝΕΙΑ MIIEAAEAI (1859 — 
200 x 253 &x.). 1100/16), Λοῦβρο. — Τὸ και- 
νούριο στοιχεῖο στὴ σύλληψη αὐτοῦ τοῦ 
πίνακα, ποὺ ἄρχισε νὰ τὸν ζωγραφίζη τὸ 
1859, εἶναι ἡ ἰδέα τοῦ Ντεγκὰ νὰ παρου- 
σιάση τοὺς ἀνθρώπους στὶς γνώριμες καὶ 
χαρακτηριστικές τους στάσεις καὶ νὰ δώ- 
ση στὸ πρόσωπό τους «τὴν ἴδια ἔκφραση 
ὅπως καὶ στὸ κορμί τους». 


V. Η ΟΡΤΑΝΣ ΒΑΛΠΕΝΣΟΝ ΣΕ ΠΑΙΔΙ- 
ΚΗ ΗΛΙΚΙΑ (1869 — 75 x 113 &k.). Mivvea- 
πολις, ᾿[Ινστιτοῦτο Texvóv. —O Ντεγκὰ πή- 
γαινε συχνὰ στοῦ φίλου tov 1108 Bal- 
πενσόν, γιοῦ τοῦ Ἐδουάρδου, ποὺ τὸν εἶχε 
παρουσιάσει στὸν Ἔνγκρ. Τὸ 1869, ὅταν 
ἔμενε στὸ σπίτι τοὺς, ἔκανε τὸ πορτραῖτο 
τῆς Ὀρτάνς, ὅπου 6 αὐθορμητισμὸς τῆς σι- 
λουέτας ἰσορροπεῖ τὴ χρωματικὴ ποικιλία. 


VI- ΥΠ. ΟΙ ΜΟΥΣΙΚΟΙ ΣΤΗΝ ΟΡΧΗΣΤΡΑ 
(1868 — 53 x 45 &k.). Παρίσι, Λοῦβρο. --- Τὸ 
ἔργο οὐσιαστικὰ εἶναι τὸ πορτραῖτο τοῦ 


μουσικοῦ Ντεζιρὲ Ντεώ, ποὺ ἄνοιξε τὸν Kó- 


ouo τῆς Ὄπερας γιὰ τὸν Ντεγκά, καὶ γίνε- 
ται, ἀπὸ τὴν ἴδια του τὴ σύνθεση, κυρίαρχη 
ἀναπόληση ἑνὸς κόσμου αἰχμαλωτισμένου 
μέσα στὸ δυναμισμό του. Παρουσιάζει ἕνα 
θέαμα μέσα σ᾽ ἕνα ἄλλο θέαμα. 


VIII. H ΑΓΟΡΑ ΜΠΑΜΠΑΚΙΟΥ ΣΤΗ 
NEA OPAEANH (1873 — 74 x 92 ἑκ.). Πώ, 
Ilvgnvaia, Movoeio Καλῶν Τεχνῶν. — Στὸ 
γραφεῖο του ὁ θεῖος Μάσσον ἐξετάζει δεί- 
yata ἀπὸ μπαμπάκι, ὁ ἀδελφός του ὁ Ῥενὲ 
εἶναι βυθισμένος στὴν ἐφημερίδα καὶ ὁ ^A- 
χιλλέας στηρίζεται στὴ θυρίδα. Ὁ ταμίας 
ἐλέγχει τὸ βιβλίο τῶν λογαριασμῶν, οἱ ἀ- 
γοραστὲς συζητοῦν μεταξύ τους. 


IX. ΣΤΙΣ ΚΟΥΡΣΕΣ (Ἐρασιτέχνες τζὀκεῦ 
κοντὰ O ἕνα ἁμάξι) (1877 - 1880 — 66 x 82 
éx.). Παρίσι, Λοῦβρο. ---Τὸ θέµα μὲ τὶς 
κοῦρσες τῶν ἀλόγων ἐνδιαφέρει πολὺ τὸν 
Ντεγκὰ καὶ τὸ ἐπαναλαμβάνει συχνά. Τὸ 
ξαναδουλεύει σὲ διάφορες στιγμές, μὲ διά- 
φορες τεχνικές, σύμφωνα μὲ ἀντιλήψεις ὅλο 
καὶ πιὸ τολμηρὲς καὶ ἀσύμμετρες, γιὰ νὰ 
δώση περισσότερο δυναμισμὸ στὴ σύνθεση. 


Χ. ΓΥΝΑΙΚΕΣ ΠΟΥ XTENIZONTAI (1875- 
1876 — 31 x 45 ἑκ.). Οὐάσιγκτον, συλλογὴ 
Phillips. —H ζωγραφικὴ μὲ βάση τὸ νέφτι 
διαλύει τὸ χρῶμα Kai δίνει μιὰ ἐντύπῶδη 
λιγότερο λιπαρὴ ἀπὸ τὸ παστέλ. Παρόλο 
ποὺ χρησιμοποίησε νέφτι, ὁ Ντεγκὰ ἔφότια- 
ξε αὐτὸ τὸ ἔργο ἐπάνω σὲ χαρτὶ (1875 - 76). 
Ἢ τεχνικὴ αὐτὴ ἔχει τὸ πλεονέκτημα νὰ ðv- 
ναμώνη τὴν ἐντύπωση τῆς κίνησης. 


ΧΙ. TO AVENTI (1876 — 92 x 68 éx.). IMa- 
oioı, Aoößoo. — Οἱ γιαπωνέζικες στάµπες è- 
πηρέασαν τὸν Ντεγκὰ καὶ τὸν Μανέ, καθὼς 
καὶ πολλοὺς ἄλλους ζωγράφους, ἰδιαίτερα 
στὴ διάρθρωση τῶν ἐπιπέδων. “O Ντεγκὰ 
τὶς χρησιμοποίησε κυρίως σ᾽ αὐτὸ τὸ περί- 
φημο «κομμάτι ζωῆς». Οἱ γωνίες, σὰν ἀπὸ 
θεατρικὸ σκηνικό, θυμίζουν τὰ ἐσωτερικὰ 
τῆς ὁλλανδικῆς τέχνης τοῦ 18ου αἰώνα. 


ΧΗ. H AOKIMH (1877 περίπου — 66 x 100 
ἐκ.). Γλασκώβη, Πινακοθήκη Τέχνης, συλ- 
λογὴ τοῦ Sir William Burrell. — Tò παραδο- 
σιακὸ ἀκόμα πλαισίωμα τοῦ πρώτου Bova- 
γιὲ τοῦ Χοροῦ τοῦ 1872 παραχωρεῖ τὴ θέση 
του στὴν προοπτικὴ ποὺ ὑποβάλλουν οἱ 
παλμοὶ τοῦ φωτός. 'H ἐναλλαγὴ τῶν στά- 
σεων καὶ τῶν κινήσεων γεμίζει τὴ σκηνὴ 
ζωντάνια καὶ δυναμισμό. 


ΧΙΙ. AOKIMH ΜΠΑΛΕΤΟΥ ΣΤΗ ΣΚΗ- 
ΝΗ (γύρω στὰ 1878 - 1879 — 53 x 71 ἑκ.) 
Νέα “Ὑόρκη, Μητροπολιτικὸ Movoeio Té- 
χνης, συλλογὴ Havemeyer. —”Aró τὰ μαθήμα- 
τα χοροῦ ὁ Ντεγκὰ περνάει στὴν ἴδια τὴ 
σκηνή. Παρουσιάζει πότε τὴ δοκιμὴ ἑνὸς 
μπαλέτου στὴ σκηνή, πότε τὴν ἴδια τὴν πα- 
ράσταση, ἀκόμα καὶ τὸ τέλος της, τὶς Ù- 
ποκλίσεις τῶν χορευτριῶν. 


XIV - XV. ΣΤΗ ΣΚΗΝΗ (γύρω στὰ 1880 一 
56 x 40 ἑκ.). Σικάγο, ᾿[νστιτοῦτο Τέχνης, 
συλλογὴ Potter Palmer. — Tò παστὲλ, ἐπιτρέ- 
πει στὸν Ντεγκὰ νὰ ἀποδώση τὴν τυπικὴ 
ἁπαλότητα τοῦ ρομαντικοῦ μπαλέτου. Δια- 
γράφει ἁδρὰ τὸ περίγραμμα τοῦ σχεδίου 
γιὰ νὰ ἑρμηνεύση καλύτερα τὴν ἐφήμερη 
χάρη τῶν ἀφύσικων στάσεων, ποὺ τὸ κοινὸ 
τὶς νομίζει εὔκολες καὶ φυσικές. 


XVI. ΤΟΛΟΥΤΡΟ: ΓΥΝΑΙΚΑ ΠΟΥ͂ ΣΚΟΥ- 
ΠΙΖΕΙ ΤΑ ΠΟΔΙΑ ΤΗΣ. Παρίσι, Λοῦβρο. 
-- To θέμα τῶν γυναικῶν, ὅπως τὶς συλ- 
λαμβάνει τὴν Opa τῆς προσωπικῆς τους 
τουαλέτας ἢ μετά, συνδέεται μὲ τὴν παλιὰ 
παράδοση τῶν γυμνῶν ἢ πλησιάζει τὴν ὁ- 
πτικὴ τοῦ Ρενουάρ. Τὸ σχέδιο τοῦ Ντεγκὰ 
ἔχει γίνει πιὸ νευρικὸ στὴ γραμμή του, ἀλ- 
λὰ ὁ χρωματισμὸς εἶναι ἡδονικός. 


XVII. ΤΟ ΚΑΦΕ-ΚΟΝΣΕΡ ΤΩΝ ΑΜΠΑΣ- 
ΣΑΝΤΕΡ (1876 - 1877 — 37 x 27 ἕκ.). Λυών, 
Μουσεῖο Καλῶν Τεχνῶν. --- “Ὁ πίνακας αὐτὸς 
εἶναι μιὰ συναρπαστικὴ ὄψη τῶν παρισινῶν 
θεαμάτων. Ὁ Ντεγκὰ ἔκανε πρῶτα μιὰ uovo- 
τυπία, ἔπειτα ξαναδούλεψε τὸ θέµα σὲ παστὲλ, 
προσθέτοντας ζωηροὺς χρωματικοὺς τόνους 
ποὺ κυριαρχοῦν στὸ ἡμίφως, ἀπ᾽ ὅπου rpo- 
βάλλει ἡ τραγουδίστρια. 

ΕΚΤΥΠΩΣΙΣ | ΠΕΠΠΑΣ - T. ΡΑΓΙΑΣ Ο.Ε. τηλ. 255-208. 


Γιὰ πρώτη φορὰ στὴν Ἑλλάδα παρόμοιο ἔργο ἐσπμείωσε τέτοια Ka- 


tanAnktikh ἐπιτυχία ὅπως «OI ΜΕΓΑΛΟΙ ΖΩΓΡΑΦΟΙ». "Eyıvav KU- 
ριολεκτικὰ ἀνάρπαστα τὰ πρῶτα τεύχη. Γιὰ ὅσους δὲν ἐπρόφθασαν 
νὰ τὰ ἀποκτήσουν. τοὺς γνωρίζομεν ὅτι τὰ τεύχη Pevoudp, TouAouz- 
Aotpéx, Βὰν PKoyk, Ντελακρουὰ καὶ Γκωγκὲν θὰ ξανατυπωθοῦν 
πολὺ σύντομα καὶ θὰ κυκλοφορήσουν στὶς 15 Φεθρουαρίου 1972. 


ΚΥΚΛΟΦΟΡΕΙ ΚΑΘΕ ΠΕΜΠΤΗ 


Τὸ ἑπόμενο τεῦχος µας: 


ΤΑ ΑΡΙΣΤΟΥΡΓΗΜΑΤΑ ΤΗΣ ΤΕΧΝΗΣ 


META AOI z 
ΖΩΓΡΑΦΟΙ δεζάν 


"Hoy ἐκυκλοφόρησαν: 
1. Ῥενουὰρ 2. Τουλοὺζ - Λωτρὲκ 3. Bav Γκὸγκ 


4. Ντελακρουὰ 5. Γκωγκὲν 6. Ἔνγκρ 
7. Μανὲ 8. Μονὲ 


Οἱ εἰκόνες τῶν ἐξωφύλλων τῶν τευχῶν, ξανατυπώθηκαν 
καὶ συμπεριελήφθηκαν στὸ βιβλιοδετημένο τόμο. 

Ἢ ἀρίθμηση τῶν σελίδων τοῦ τεύχους ἔγινε 
μὲ βάση τὴ σειρὰ ποὺ ἀκολουθήσαμε στὴ βιβλιο- 
δεσία τοῦ τόμου. 


Μερικοὶ ἀπὸ τοὺς 


«ΜΕΓΑΛΟΥΣ ΖΩΙΡΑΦΟΥΣΡ 


Τζιόττο Ρέμπραντ 
Μαντένια Γκόγια 
Μποττιτσέλλι Νταβίντ 
Ἱερώνυμος Μπὸς Ντελακρουὰ 


Λεονάρντο ντὰ Βίντσι Ντωμιὲ 


Ντύρερ Bav 1 κὸγκ 
Μιχαὴλ. Αγγελος Moris 
Ραφαὴλ Πικάσσο 
Τισιανὸς Μοντιλιάνι 
Χόλμπαϊν Ντὲ Κίρικο 
Μπρέγκελ. | Γύζης 

"El Γκρέκο Λύτρας 
Ροῦμπενς Βολανάκης 
Βελάσκεθ Παρθένης κ.ἄ. 


ΧΡΟΝΟΛΟΓΙΚΗ ΙΣΤΟΡΙΚΗ ΣΕΙΡΑ ΤΩΝ 6 TOMQN 


1. ᾽Απὸ τὸν Τζιόττο στὴν ᾿Αναγέννηση 
2. Αναγέννηση 
3. ° Aro τὸν 170 Αἰώνα στὸν 190 
4. ° Aro τὸν 190 Αἰώνα στὸν 200 
5. Εἰκοστὸς Αἰώνας | 

6. Ἕλληνες Ζωγράφοι 

Οἱ ᾿Ἐκδοτικοὶ Οἶκοι «FABBRI» καὶ «MEAIXXA» na- 


| ρουσιάζουν στὴν Ἑλλάδα τὴ µεγαλύτερη σειρὰ βιβλίων 


τέχνης στὸν κόσμο, τὴν ἔκδοση 
«OI ΜΕΓΑΛΟΙ ΖΩΓΡΑΦΟΙ» 


Τὸ ἔργο αὐτὸ ἔχει κυκλοφορήσει καὶ κυκλοφορεῖ σὲ 
ἑκατομμύρια ἀντίτυπα στὴν Ἰταλία, στὴ Γαλλία, στὴν 
᾿Αγγλία, στὴ Γερμανία, στὴ Βραζιλία, στὸ Ἰσραήλ, στὴν 
Ἰαπωνία καὶ σὲ πολλὲς ἄλλες χῶρες. 


«ΟΙ ΜΕΓΑΛΟΙ ΖΏΓΡΑΦΟΙ» θὰ δλοκληρωθοῦν σὲ 
ἑνάμιση χρόνο, σὲ ἕξι πολυτελέστατους τόμους μὲ πρό- 
τυπη καλλιτεχνικὴ βιβλιοδεσία. Θὰ ἔχουν συνολικὰ 
πάνω ἀπὸ 800 σελίδες κειμένου καὶ 1.600 ἔγχρωμες ὅλο- 


σέλιδες εἰκόνες. 


Κάθε τόμος θὰ — 15 Μεγάλους Ζωγρά- 
φους. Ὁ τόμος ΕΛΛΗΝΕΣ ΖΩΓΡΑΦΟΙ εἶναι μιὰ ἔργα- 
σία πρωτότυπη καὶ μοναδικὴ στὴ χώρα μας. 


O ΠΡΩΤΟΣ ΤΟΜΟΣ τοῦ ἔργου εἶναι ἤδη ἕτοιμος, 
βιβλιοδετημένος, καὶ μπορεῖτε νὰ τὸν βρῆτε στὰ βιβλιο- 
πωλεῖα καὶ στὰ κατὰ τόπους πρακτορεῖα ἐφημερίδων. 


H ἐπεξεργασία i ἔγινε μὲ NAEKTPOVLKG μηχανήματα, ποὺ 
ἔφερε εἰδικὰ γιὰ τὸ σκοπὸ αὐτὸ T] ΕΙΚΟΝΟΓΡΑΦΙΚΗ Ο.Ε. 


«ΟΙ ΜΕΓΑΛΟΙ ΖΩΓΡΑΦΟΙ» εἶναι ἕνα ἔργο ποὺ 
φέρνει, μὲ τὴν ἐπαναστατικὰ χαμηλὴ τιμή του καὶ τὴν 
ἐξαιρετική του ποιότητα, TN μαγεία τῆς ζωγραφικῆς 
στοὺς πολλούς! Σὲ ὅλους ! 


Κάθε βδομάδα, o ἕνα ξεχωριστὸ πολυτελὲς τεῦχος - 
βιβλίο, κι ἕνας Μεγάλος «Ζωγράφος: 


"Eva βιβλίο ποὺ θὰ περιέχη τὴ βιογραφία του, ὑπεύθυνη 
παρουσίασή του, σχόλια καὶ κριτικὲς πληροφορίες γιὰ 
τὸ ἔργο του καὶ τὴν ἐποχή του καί, τὸ κυριότερο, πλού- 
σια ἀνθολόγηση τοῦ ἔργου του σὲ ὑπέροχες ἔγχρωμες 
ὁλοσέλιδες εἰκόνες. 


Κάθε τεῦχος - βιβλίο θὰ εἶναι μεγάλου σχήματος 
(27 x 37 Ex.) σὲ χαρτὶ illustration 180 γρ. καὶ θὰ κυκλο- 
φορῆ τώρα στὴν ἐπαναστατικὴ τιμὴ τῶν 30 δρχ. τὴν 
ἑβδομάδα. Μετὰ τὴ βιβλιοδεσία τοῦ κάθε τόμου, τὰ τεύ- 


` XN τῶν ξένων: ζωγράφων θὰ πωλοῦνται 60 δρχ., ἐνῶ τῶν 


Ἑλλήνων 90 δρχ. τὸ καθένα. 


Ἔτσι, μὲ ἐλάχιστα χρήματα, μπορεῖ κανεὶς νὰ ἀπο- 
κτήση τὴν πιὸ μεγάλη σειρὰ βιβλίων τέχνης στὸν κόσμο. 


Φτιάξτε καὶ σεῖς τὴν προσωπική σας πινακοθήκη ! 
Κάθε ἀντίτυπο εἶναι καὶ ἕνα πρωτότυπο] 


H ἔκδοση «Οἱ ΜΕΓΑΛΟΙ ZOIPADOD εἶναι ἕνα 
καλλιτεχνικὸ γεγονός. Κάτι ἐντελῶς ἰδιαίτερο στὴν πνευ- 
ματικὴ ζωὴ τῆς χώρας µας. Καὶ κάτι ἐντελῶς ἰδιαίτερο 
στὴ δικη σας ζωή. "Eva πραγματικὸ ἀπόκτημα, ἕνα ἐφό- 
510, γιὰ σᾶς, γιὰ ὅλη τὴν οἰκογένεια, καί, αὔριο, γιὰ τὰ 
παιδιά σας. Γιατὶ εἶναι ἕνα ἔργο ποὺ δὲν «παλιώνει). Σὰν 
γνήσιο ἔργο τέχνης. 


